ທ່ານໂອບາມາ ປຸກລະດົມ ບັນດາບໍລິສັດທຸລະກິດ ອາເມຣິກັນ
ປະທານາທິບໍດີໂອບາມາ ຊຸກຍູ້ໃຫ້ ບັນດາບໍລິສັດອາເມຣິກັນ ຍາດແຍ່ງເອົາທຸລະກິດຈາກຕ່າງປະເທດ.
ໃນເດືອນແລ້ວນີ້ ປະທານາທິບໍດີບາຣັກ ໂອບາມາ ໄດ້ໄປຢ້ຽມຢາມໂຮງງານແຫ່ງນຶ່ງຂອງ ບໍລິສັດ General Electric ຫລື GE ໃນລັດນີວຢ໊ອກ ເພື່ອເນ້ນໜັກເຖິງຜົນສໍາເລັດ ຕ່າງໆທາງດ້ານເສດຖະກິດ ໃນທ່າມກາງການຟື້ນຕົວຄືນຢ່າງຊ້າໆແລະຢ່າງເຈັບປວດນັ້ນ ໂຮງງານດັ່ງກ່າວຫາກໍໄດ້ຮັບບັນຍາໃຫຍ່ສະບັບນຶ່ງສໍາລັບສ້າງກັງຫັນໃຫ້ໂຮງໄຟຟ້າແຫ່ງນຶ່ງ ໃນປະເທດອິນເດຍ ຊຶ່ງຖືວ່າເປັນນຶ່ງໃນຜົນປະໂຫຍດໄດ້ຮັບຈາກການເດີນໄປຢ້ຽມຢາມຂົງ ເຂດເອເຊຍຕາເວັນອອກສຽງໃຕ້ຂອງປະທານາທິບໍດີໂອບາມາເມື່ອບໍ່ນານມານີ້ ແຕ່ດັ່ງ ທີ່ຜູ້ສື່ ຂ່າວວີໂອເອ Mil Arcega ລາຍງານມານັ້ນ ກໍແມ່ນວ່າປະທານາທິບໍດີໂອບາມາໄປທີ່ບໍລິ ສັດ GE ກໍເພື່ອດຶງເອົາຄວາມຊໍານິຊໍານານຂອງບໍລິສັດ ມາຊ່ອຍເຮັດໃຫ້ວົງການທຸລະກິດ ຂອງສະຫະລັດສາມາດແຂ່ງຂັນໄດ້ຫລາຍຂຶ້ນກັບຕ່າງປະເທດ ຫລັງຈາກເສັດສິ້ນການເປັນເຈົ້າພາບຕ້ອນຮັບປະທານປະເທດຈີນ ທ່ານຫູຈິນເຖົາ ໃນເດືອນ ແລ້ວນີ້ ປະທານາທິບໍດີໂອບາມາ ກໍໄດ້ອອກເດີນທາງໄປຢ້ຽມຢາມໂຮງງານຂອງບໍລິສັດ General Electric ທີ່ເມືອງ Schenectady ລັດນີວຢ໊ອກ ໃນມື້ວັນສຸກ ທີ 21 ມັງກອນ ຜ່ານມາ ເມື່ອມໍ່ໆມານີ້ ໂຮງງານດັ່ງກ່າວໄດ້ເຊັນສັນຍາໃນມູນຄ່າ 750 ລ້ານໂດລາ ເພື່ອສ້າງກັງຫັນ ອາຍນໍ້າຂະໜາດຍັກ ໃຫ້ແກ່ໂຮງໄຟຟ້າແຫ່ງນຶ່ງຂອງອິນເດຍ ຂໍ້ຕົກລົງສະບັບນີ້ແມ່ນຈະສ້າງໜ້າວຽກທີ່ມີລາຍໄດ້ດີໃຫ້ແກ່ຊາວອະເມຣິກັນ ຫລາຍຮ້ອຍ ວຽກ ຊຶ່ງເປັນສິ່ງນຶ່ງທີ່ປະທານາທິບໍດີໂອບາມາ ຕ້ອງການຢາກຈະເຫັນມີຫລາຍເພີ່ມຂຶ້ນ ຊຶ່ງທ່ານກ່າວກ່ຽວກັບວ່າ: ໃນການເຄື່ອນໄຫວທີ່ເປັນການສົ່ງສັນຍານບອກເຖິງການປ່ຽນແປງອັນນຶ່ງໃນບຸລິມະສິດດ້ານ ເສດຖະກິດຂອງທ່ານນັ້ນ ທ່ານໂອບາມາ ໄດ້ປະກາດແຕ່ງຕັ້ງຫົວໜ້າບໍລິຫານຂອງບໍລິສັດ GE ທ່ານ Jeff Immelt ໃຫ້ເປັນປະທານສະພາກ່ຽວກັບວຽກງານແລະການແຂ່ງຂັນດ້ານ ຕະຫລາດ ທີ່ຈະຕັ້ງຂຶ້ນມາໃໝ່ນັ້ນ ປະທານາທິບໍດີໂອບາມາ ກ່າວຕື່ມວ່າ: ທ່ານ Immelt ຊຶ່ງຍັງຈະສືບຕໍ່ກໍາຕໍາແໜ່ງທີ່ບໍລິສັດຍັກໃຫຍ່ GE ນັ້ນ ຈະເຂົ້າຮັບໜ້າທີ່ ແທນທ່ານ Paul Volcker ອະດີດປະທານທະນາຄານ ກາງສະຫະລັດ ທີ່ຈະລາອອກ ຫລັງຈາກໄດ້ເປັນປະທານຄະນະທີ່ປຶກສາກ່ຽວກັບການຟື້ນຕົວຄືນເສດຖະກິດຂອງປະທານາ ທິບໍດີ ມາໄດ້ສອງປີແລ້ວນັ້ນ ທ່ານ Immelt ກ່າວວ່າ ບໍລິສັດທັງຫລາຍຂອງສະຫະລັດແມ່ນຈະຕ້ອງອາໄສກາງຕໍ່ພວກອຸບ ປະໂພກບໍລິໂພກຊາວອະເມລິກັນໜ້ອຍລົງລະຫັນໄປອາໄສກາງຕໍ່ພວກອຸບປະໂພກບໍລິໂພກ ໃນບັນດາປະເທດຕະຫລາດທີ່ກໍາລັງໂຜ່ໂຕຂຶ້ນມານັ້ນຫລາຍຂຶ້ນ ຊຶ່ງທ່ານ ເຈຟ ອິມເມລທ໌ ກ່າວຕື່ມວ່າ: ໃນການເດີນທາງມາຢ້ຽມຢາມນະຄອນຫລວງວໍຊິງຕັນຂອງທ່ານເມື່ອມໍ່ໆມານີ້ ປະທານາທິ ບໍດີຈີນ ທ່ານຫູຈິນເຖົາ ໄດ້ປະກາດກ່ຽວກັບການເຊັນສັນຍາຄິດເປັນມູນຄ່າ 45 ພັນລ້ານໂດ ລາ ກັບບັນດາບໍລິສັດສະຫະລັດ ຊຶ່ງຂໍ້ຕົກລົງກັນເຫລົ່ານີ້ ອາດສາມາດສ້າງວຽກເຮັດງານທໍາ ໄດ້ຫລາຍເຖິງ 235,000 ໜ້າວຽກແກ່ຊາວອະເມລິກັນ ແຕ່ເນື່ອງຈາກອັດຕາການວ່າງງານທີ່ສູງຫລາຍຢູ່ໃນເວລານີ້ ທ່ານ Stuart Diamondສາດສະດາຈານວິຊາເສດຖະສາດກ່າວວ່າ ສະຫະລັດຈະຕ້ອງໄດ້ດຳເນີນການທີ່ດີກວ່ານີ້ ທ່ານ Stuartກ່າວວ່າ ການແຕ່ງຕັ້ງທ່ານ ອິມເມລທ໌ ມີຂຶ້ນ ໃນຂະນະທີ່ປະທານາທິບໍດີໂອບາມາເລີ່ມຫັນໄປຫາ ພາກສ່ວນເອກະຊົນຫລາຍຂຶ້ນ ເພື່ອໃຫ້ຄຳແນະນຳກ່ຽວກັບວ່າເຮັດວິທີໃດບໍລິສັດຕ່າງໆຈຶ່ງ ຈະເລີ່ມວ່າຈ້າງພວກຄົນງານໃໝ່ອີກ